Eina! Porsche onder ander motor geparkeer | Netwerk24
Eina! Porsche onder ander motor geparkeer
02 Junie 2018 11:30
Dis jou grootste vrees: Jy oorhandig die sleutels van jou splinternuwe motor aan die motorversorger wat dit dan namens jou parkeer ... En dan gebeur die ergste.
Dit is wat gebeur het met 'n man wat by die Hyatt Regency-hotel in Sydney, Australië, vandeesweek tuisgegaan het.
Nadat hy die sleutel van sy Porsche Carrera oorhandig het, het die motorversorger dit (dalk te haastig) gaan parkeer. Dié het toe onder 'n ander motor – wat reeds geparkeer was – beland.
Om die motorversorger se slegte dag te kroon, is hy toe in die motor vasgekeer en nooddienste moes hom kom red.
'n Verbyganger wat die toneel gade geslaan het, Jonathan Bayle, sê hy het eers gedink daar word aan 'n rolprenttoneel verfilm.